জ্যামি লি কার্টিস ও এমা রবার্টস-এর পাশাপাশি পিপলস চয়েস অ্যাওয়ার্ড-এর সেরা অভিনেত্রীর নমিনেশন তালিকায় উঠে এলেন প্রিয়াঙ্কা। মার্কিন টেলিভিশন থ্রিলার ‘কোয়ান্টিকো’-তে, এফবিআই-এর শিক্ষানবীশ ‘অ্যালেক্স প্যারিশ’ চরিত্র রূপায়ণে তাঁর অভিনয়ে যে মুগ্ধ মার্কিন দর্শক ও নির্বাচকরা মুগ্ধ, সেরা পাঁচের নমিনেশনই তা প্রমাণ করল। 
শো শুরু হওয়ার আগে থেকেই টুইটারে একের পর এক ছবি আপলোড করে ফ্যানেদের মাথা ঘুরিয়েই রেখেছিলেন প্রিয়ঙ্কা। নমিনেশনের সুখবরটিও টুইট করেই জানিয়েছেন তিনি। সঙ্গে দিয়েছেন ভোটিং করার লিঙ্ক। ওই লিঙ্কে গিয়ে প্রিয়ঙ্কার জন্য ভোট দিয়ে অভিনেত্রীকে পুরস্কার জিততে সাহায্য করতে পারেন ফ্যানেরা।
বলিউডের সুপার-তারকা হলেও মার্কিন টেলিভিশনে একবারেই নবাগতা তিনি। এই নিয়ে বেশ মজা করে টুইট করেছেন তিনি। লিখেছেন, ‘‘ওয়াও, কোয়ান্টিকো-র জন্য আমার প্রথম নমিনেশন... নিজেকে সত্যিই আবার নবাগতা মনে হচ্ছে। ধন্যবাদ পিপলস চয়েজ... ফিঙ্গারস ক্রসড।’’ 
একমাস আগে, পনেরোজন সেরা অভিনেত্রীর বাছাই তালিকায় প্রথম যখন নাম দেখা যায় প্রিয়ঙ্কার, তখন থেকেই শুরু হয় জল্পনা। শেষ পর্যন্ত ফাইনাল ল্যাপে ঢুকে পড়তে পড়েছেন প্রাক্তন মিস ওয়র্ল্ড। সেরা পাঁচে এই মুহূর্তে জ্যামি লি বা এমা-র পাশাপাশি পিগি চপস-এর প্রতিপক্ষ মারসিয়া গে হার্ডেন ও লিয়া মিশেল। 
সবাইকে টপকে সেরার শিরোপা কি পাবেন প্রিয়ঙ্কা? দেখা যাক।